Jeruk Bali ya iku salah sijiné jinis jeruk kang ana. Nanging wujudé rada gedhé tinimbang jeruk liyané. Kulité wernané ijo lan yèn wis mateng wernané rada semu kuning. Isi ing jeroné wernané abang rada semu jambon.

Mupangaté Jeruk Bali 
Jeruk bali akèh manfaaté kanggo  keséhatan. Kandungan pektiné luwih akèh tinimbang  jeruk jinis liyané. Pektin iki kang  dipercaya bisa  mudhunaké  kolesterol lan uga bisa ngurangi resiko lara jantung. Kandungan likopen jeruk bali miguna kanggo ngundhakaké  daya tahan tubuh. Miturut para peneliti, daging buah sing segar utawa jusé duwé  manfaat kang padha. Temuan iki bisa dipertanggungjawabaké.

Panganan kang bisa digawé saka jeruk bali

Jus 
Saliyané dikonsumsi seger, jeruk bali asring diolah dadi jus. Nalika gawé jus, bisa dicampur karo bahan utawa buah liané, saéngga rasaé dadi luwih énak. Minuman antioksidan lan antikanker Jupuk  buah jeruk bali  siji waé ukurané sedheng sing wis dionceki lan  dibuwang isinya. Banjur dilebokaké nèng blender, tambahi banyu secukupé bisa  uga ditambahi saksendok madu lan buah liyané kaya ta pelem utawa pir.

Manisan 
Daging kulit jeruk bali (kulit jabané dibuwang) diiris-iris wujud juring, digodhok nganggo  geni cilik nganti 60 menit. Banyu godhokané banjur dibuwang, ditiriské, banjur ditimbang. Siapké gula pasir  kang boboté padha karo kulit jeruk kang wis digodhok. Kulit jeruk sing wis digodhok diwadhahi  panci, banjur ditambahi banyu,  lan ditambahi gula pasir. Digodhok manèh nganggo geni cilik karo kadhang diudhak nganti dadi sirop kenthel. Dientas, dinèngake waé kulit jeruk nanging kaselem  nèng jero sirop nganti sewengi. Esuké, masak manèh nganggo geni cilik nganti sirop gula arep entek. Banjur kulité jeruk ditokaké saka jero sirop, dilèr ing dhuwur nyiru, dipémé nganti rada garing. Diiris-iris rada dawa, dilebokaké nèng jero wadhah sing katutup. Supaya awet (1 wulan), simpen ng jero  lemari es. Saliyané kanggo nyamikan, manisan kulit, jeruk bali bisa dicampurké  karo adonan cake, kanggone bisa ngganti manisan sukade utawa kulit jeruk parut. Manisan kulit jeruk kang dicampur manisan garing saka woh-wohanan bisa nambah énak cita rasa fruitcake.

Campuran salad buah 
Siapké 200 gram katès, 200 gram apel, 200 gram nanas, 200 gram melon (kabèh diiris kotak), lan jeruk bali ukurané sedheng kang wis dionceki, dibuwang isiné, lan diiris-iris manut sing dipengini. Tambahi stroberi lan kiwi kanggoi rerenggan.
Siapké uga bahan dressing, campuran alpukat kang wis diblender alus karo mayones. Tambahké madu patang séndhok, kocok nganggo mikser nganti rata, tambahi banyu sacukupé, banjur di aduk rata. Bahan buah segar ditata nèng mangkuk utawa piring, banjur disiram nganggo dressing.

Kandungan Jeruk Bali 

 Likopen
Kandungan likopen nèng jeruk bali cukup dhuwur, ya iku 350 mikrogram per 100 gram daging buah. Yèn  bersinergi karo betakaroten (provitamin A) sing luwih akèh nèng  jeruk bali, likopen bisa duwé peran minangkaantioksidan.

 Pektin
Jeruk bali gandut pektin luwih akèh tinimbang  jeruk lainnya sawisé dijus. Sak porsi jus jeruk bali ngandut punjul 3,9 persèn pektin. Saben 15 gram pektin bisa mudhunké 10 persèn tingkat kolesterol. Dadi  jeruk bali bisa mudhunké risiko lara jantung.

 Zat aktif pembersih darah
Jeruk bali dipercaya ngandut zat aktif kang bisa ngresiki sel darah merah kang wis twua ing jero awak lan normalaké hematokrit, ya iku persentase sel darah per volume darah. Tingkat hematokrit normal kanggo wong wadon  ya iku 37-47 persèn, déné wong lanang 40-54 persèn.  Hematokrit kang mung sitik njalari anemia, nanging yèn  dhuwur banget  bisa dadi  lara jantung amarga getihé dadi ngentel.

 Kalium
Jeruk bali (gravefruit) minangka sumber kalium, vitamin A (440 IU), bioflavonoid, lan likopen (350 ug/100g). Hasil peneliten, jeruk bali kalebu antikanker kang uga kanggo  nyehataké prostat.

 Vitamin C
Kaya jeruk liyané, jeruk bali iku sumber vitamin C (350 mikrogram per 100 gram daging jeruk). Vitamin C apik kanggo sumber antioksidan.

Perokok dianjurké supaya ngonsumsi  jeruk bali dua "siyung" (helai ing jero buah) saben dina. Peningkatan kadar vitamin C ing jero getih bisa ndandani  jaringan kang rusak, malah kanker, amarga ora stabilé molekul radikal bébas amarga rokok lan polusi udara.

Rujukan 

Jeruk